ครม.เห็นชอบปรับโครงสร้างภาษีชุดใหญ่
มติ ครม.เห็นชอบปรับโครงสร้างภาษี 3 ชุดใหญ่ เผยภาษีบุคคลธรรมดามีการซอยขั้นบันไดเพดานอัตราการเก็บถี่ขึ้นเพื่อความเป็นธรรม
18 ธ.ค. 2555

มติ ครม.เห็นชอบปรับโครงสร้างภาษี 3 ชุดใหญ่ เผยภาษีบุคคลธรรมดามีการซอยขั้นบันไดเพดานอัตราการเก็บถี่ขึ้นเพื่อความเป็นธรรม
ที่ประชุมคณะรัฐมนตรีมีมติเห็นชอบปรับโครงสร้างภาษี 3 ชุดใหญ่ ประกอบด้วย การเสนอพรก.แก้ไขประมวลรัษฎากรเพื่อให้สามีและภรรยาสามารถแยกยื่นแบบแสดงรายการเสียภาษีเข้าสู่ที่ประชุมรัฐสภา 
ชุดที่สอง ครม.มีมติเห็นชอบปรับโครงสร้างภาษีรถยนต์  ชุดที่สาม ครม.มีมติเห็นชอบให้ปรับโครงสร้างภาษีบุคคลธรรมดา
ทั้งนี้มีรายงานว่า หลักการของการปรับโครงสร้างภาษีบุคคลธรรมดานั้นจะมีการซอยขั้นบันไดภาษีถี่ขึ้นเป็น 5% 10% 15% 20% 25% 30% และ 35% จากเดิม 10% 20% 30% และ 37% เพื่อความเป็นธรรมมากขึ้น 
นอกจากนี้จะมีการตีกรอบวงเงินหักลดหย่อนทุกรายการไม่เกิน 5 หมื่นบาทถึง 1 แสนบาท